
Vaksal oli linnast eemal. Kuni linnani viis 
vaksalist vahel vallina vahel oruna tee, minnes mööda 
waksali äärseid vabrikuid, mööda nende suure 
hoove, läbi jõeäärse madala poolvesise riiidu ja 
vahelt alevimajade, mis pillut, nagu luuast rämp- 
susele maaplarakale laiali ümber kitsaid vermes 
da kärnaseid uulitsaid. 

Hubert jõudis viimasele voorimehele. Ta kü- 
sis hinna, jäi ilma mõtlemata ja tingimata nõusse. 
tänades asjaolu, et mitte ei pruugi minna jala, 
sest ööläbi oli sadanud vihma ja tee porine, nagu 
virtsalohu äärne karjatanum. 

Vaevalt sai Hubert istuda ja tõmbas voori- 
mees ohje, ilmus trepile vaksalist noor daam val- 
geis kingis. y 

Kalessi rattad liikusid. ! 

»Pidage!“ hüüdis Hubert voorimehele ja, pöö- 
rates daami poole, kergitas kübarat ja sõnas: 


»Vabandage, lähete linna?“ 
»Ja,“ vastas daam kitsikuses. 


»Mul on siin ruumi — kas ma tohin teid 
kaasa paluda?“ 


»Tänan väga. Ja kui teil midagi selle vasti 
ei ole, toon ma oma päkkikese ka.“ 


»Oloe nii head.“ 


Daam pööras hoonesse ja tuli varsti tagasi 
kast-kandilise ja raske pakiga, tuues tuikudes jalul 
ja hoides viltu mastis kehaga ning teise välja siru- 
tet käega tasakaalu. 


Hubertil oli piinlik, et pakki tooma ei läi- 
nud. 


Kohe oli ta voorimehelt maas. 
»Lubage, ma aitan,“ 
»Tänan väga.“ 


Pakk asetati voorimehe kõrvale pukki ning 
daam ja Hubert astusid kalessi. 


Voorimees pööras pukkis ümber ja sõnas: 

»Aga nüüd tuleb kümme marka rohkem.“ 

»Sõitke!“ pahandas Hubert voorimehe peale. 

Ja pehmed gummirattad, nagu valasid pori. 

»Teie, muidugi, maksate voorimehe, siis palun 
ütelge mulle, kui suur on minu osa,“ pööras daam 
Huberti poole. 

»Miks?“ 

»Ma maksan teile ära.“ 

»Palun väga, ärge mulle häbi tehke!“ 

»Kuidas?... Ei ole sugugi häbi. Teie mõt- 
lete vast, et ma neiu olen, aga.ma olen naine.“ 


»Ja siis?“ 


Sellega siis inimene, keda enam nii häbeneda 
ei tarvitse. Naine on juba proosa.“ 

»Kuidas häbeneda?“ 

»Noh, meesterahvad häbenevad ju vastu võtta 


naisterahvastelt raha, kui need naisterahvad mitte 
kassas või taga leti ei istu. See on nõrkus. Neiule 

õib nii meeldida, naise juures on ta otstarbetu 
ja niisama mõtteta, nagu juhuslise tutvustamise 
juures: ,,Rõõmustab väga!..“ Ütelge, palju mul 
tuleb?“ 


»Vabandage. Teie olete praegu minu küla- 
line. Otsekoheselt ütelda, võib ka olla, kui me 
oma nimesi avaldaksime, teie ,,rõõmustab väga“ 
südamest ei tule...“ 


00, palun väga — ma olen teile väga tä- 
nulik. Ja rõõmustan, et teie olite, nagu minu 
õnneks.“ 


- wtlm... Ja... No usun. Aga kusagil ei võeta 
külalistelt külaskäigu eest raha.“ 


»Need on külalised. Aga juhusliste võõraste 
inimeste aitamine on iseasi. Oleks mina, näitu- 
seks, meesterahvas ja ise teid palunud mind peale 
võtta, siis võtaksite raha vastu.“ 


Hubert kolmetas ja ei lausunud sõna. 


»Ma ei ole sugugi haavatud, nagu peaks 
ma oma kohta alandavaks mulle mõne marga 
kaudset kinkimist, ei haava ka teid, nagu riivaks 
minu aitamine väga teie finansse. Ma = räägin 
täitsa, nagu harilik praktiline inimene, ausalt, ilma 
tagamõtteta. Ja ma olen näine. Neiu — siis ma 
ei räägikski. Kombed.“ 

»Ma saan aru. Aga lubage mul mu nõr- 
kuse juure jääda.“ 


»Ei luba.“ 


Ja> Hubert nimetas summa. Täitsa ükskõik- 
selt, asjaliselt. 

Daam maksis. 

Hubertil tuli tagasi anda. 

Ka see sündis. 

Nad sõitsid ja rääkisid edasi. Asju, millest 
räägivad ikka võõrad üksteisele inimesed. 

Juba jõudis linn. 

»Vabandage,“ pööras Hubert daami poole. 
»Teie olete naine ja mõistate elu varjuküljede 
loomulikkust. Ja siis olete siit pärit, olete kuul- 
nud, teate, kuna mina alles sisse sõitsin, täitsa 
võõras, Ütelge mulle, kus uulitsal on siin lõbu- 
maja ?“* A 

Nagu suured hambad oleks salvanud igalt 
poolt daami, aga ta jäi rahule. 

»Avalikke, seaduse järele lubatuid, ei olegi. 
On sala. Aga kõige parem, kui läheksite ,,Rooma 
caffeesse“. Seal istuvad õhtuti sees need kõige 
ilusamad. Ja loodan, et minu soovitusega rahule 
jääte.“ 

Oli linn. 

Voorimees pööras jälle ümber ja küsis, kuhu 
uulitsa sõita. y 

»On teie kodu lähedal?“ küsis daam Hu- 
bertilt. 

»Ei, teiselpool ääres.“ 

»Siis sõidame minu kodu kaudu läbi.“ Ja 
daam ütles oma uulitsa nime. 

Nad jõudsid kohale. 

Hubert tõttas pakki sisse viima. 

»Tänan väga,“ sõnas daam. ,,Paneme siia- 
samasse maha — küll sulane sisse toob.“ 

Ja Hubert pani paki trepi ette maha. 


aam ulatas jumalagajätmiseks käe. 

Hubert suudles. 

»Vabandage,“ sõnas daam. ,,Kas tohin teid 
dõunale paluda meile kella neljaks? Olete vaba 
sel ajal?“ 

»Olen.“ 

Võin teid oodata — maja nr. 57, korter 4?“ 

Noormees viivitas. 

»Palun väga,“ jatkas daam. ,,Tulete?“ 

»Tulen,“ 


Käepigistus ja Hubert hüppas voorimehele 
ning daam kadus maija. 


Daam läks tuppa. 

»Kuule, Artur,“ sõnas ta peale kallistust. 
Ma oleks peaaegu vaksalist jala tulema pida- 
nud. Viimane voorimees oleks nina alt ära läi- 
nud kellegi sissesõitnud herraga, aga see herra 
(eli nii lahke, nägi, et tee porine ja mul valged 
kingad jalas, ning võttis mind kaasa. Ma pa- 
lusin teda meile kella neljaks lõunasöögile. Ega 
sul midagi selle vastu ei ole, Artur?“ 

»Ei ole. Aga ma pean ise kell kolm kodust 
ära minema.“ 

»Kuhu?“ 

»Kella poole neljase rongiga naabrilinna ja 
ei pääse sealt enne tagasi, kui vast homme õh- 
tuks.“ 

»Füi!... No, mis ma siis teen?“ 

Ja naine oli nõutu, segane. 

»Tema aadressi ma ka ei tea, et talle ära- 
teida !“ 

»Võta teda üksi vastu.“ 

Naine näris huuli. 

»Ma saan aru, üksi... Ega see vastuvõtmine 
nii kunst pole. Aga meesterahvas, ja sina ära!. .“ 

»Tühja kah. Noh, ütleme, tal on minu juure 
asja, ei leia mind kodust eest. Ja õhtusöök. On 
minu hea sõber — ja sellega on kõik seletatud.“ 

Jah, naabritele küil. Aga sina ise?“ 

Mees sai äritatud. Ta läks näost punaseks 
kui vähk. Silmad lõikasid täis viha. 

»Sa tead, et ma ebausklik olen. Pea seda 
kord meeles. Ma ei eelda sinust midagi paha, aga 
sa sunnid seda tegema. Sa just juhatad, et ma 
sind kahtlustama peaks hakkama.“ 

Rahustades ruttas naine tema juure, pailas 
tema kuume põske ja suudles vihaseid silme. 


Mees jäi rahulikumaks. 


»Noh, nüüd oled kõik mu hea südamerahu 
ära rikkunud!“ kaebas mees ja oli valmis nuima. 


Naine viis ta istuma, silitas ja suudies ta 
pead. i 

Hubert tuli punkt kell neli, 

Proua Lain, nii oli Arturi naise nimi, läks 
talle lävele vastu ja tõi ta saali. 

»Tänan, et tulite, kuid ma kahetsen, et ma 
teid mitte, kõige vähem, tundi paar varemaks eli 
kutsunud: mu mees läks punkt kell kolm kodust 
ära ja ei tule enne tagasi, kui vast homme õh- 
tuks. Ja ma tahtsin nii väga teid minu mehege 
tutvustada.“ 

Hubert kohmetas veidi ja sõnas poisikese- 
likkuse argtusega hääles: 

»Kähju väga. Niisugusel juhtumisel vast kor- 
dan ma oma külaskäiku teinekord ja sõidan prae- 
gu ära. Vast vabandate, minu siinolek teie mehe 
äraolekul võiks teie peale vast mõnda soovimata 
varju heita.“ 

Palun, mitte. Külaskäigu kordamise vastu, 
võib olla, ei ole mul midagi, aga tagasi te küll 
ei lähe. Teie, ütleme, ei tufnud naabrite silmis 
minu juure, vaid minu mehe juure — ja ei leid- 
nud teda eest. Noh, ja nii... Palun, istuge.“ 

Hubert istus. 

Tema kindlajooneline profil ja = otsekohese 
julge ilmega, täis jõudu, vaade oli juba sõites proua 
Lainile meeldinud, kuid nüüd, külaskäigule val- 
missäet, oli Hubertis, peale ilusa musta sabakuub- 

ülikonna, valge vesti, hingava slipsu ja klants- 
saabaste veel midagi muud, mis nagu tihe, otse- 
gummist laine peale ujus ja vallates mattis. 
mesipaksu magusasse urmi. Proua Lain oli kui 
nõiut. 

Hubert märkas noore naise piinavat kirglik- 
kust ja ta tundis enese lollis seisukorras olevat. 
Ta kartis, kuidas saada ära minna, sest Hubert 
ei vihkanud midagi enam küi naisterahvaste ar- 
mukallistusi, mis tulevad pimedast armastajast sü- 
damest. Vihkas oma esimese ja õnnetu armas- 
tusest saadik. 

Hubert põgenes iga mitteelukutselise armas- 
taja armastuse eest. Ja see põgenemine oli raske, 
sest Hubertis olid seks kõige mõjuvamad takis- 
tused: tal oli ilus kehaehitus, mehine, julge nägu 
ja ülesastumine, mahe sonoor hääl ja hästi istu- 
vad elegant riided. 

Ja nüüd tekkis jällegi kuristik, oli vaja põ- 
geneda. Kuid ka põgeneda oli raske. 

Proua Lain oli igapidi korrekt ja tagasihoid- 
lik, püüdes olla väga, väga asjalik, ja ainult tema 
silmad rääkisid elukogend Hubertile, et noores nai- 
ses on keemas raske mäng. 


Jutt läks inimeste otsekohesuse peale. 
Siin küsis proua: 


»Vabandage. Teie olete otsekohene inimene, 
ma mäletan teie küsimist teel, nii otsekohene, et...“ 
Ta otsis asjata sõnu ja jatkas: ,,Siin loodan, et 
teil ka midagi selle vastu ei ole, kui mina otse- 
kohene olen.“ 

Hubert tundis, et tal veri näkku läheb. 

Oo, pälun väga.“ 

Kuid mitte näidata tahtes, et ta punastab, 
tegi ta enese koduseks ja läks klaveri ette. 

Proua jäi toolile istuma. 

»Vabandage, mind imestab, et teie armastate 
oma jõudu raisata, et teie naisemeheks ei hakka, 
sest patt on olla nii tugev, mehine ja, vabandage. 
ilus meesterahvas, et mitte isa olla.“ 

»Ma ei taha,“ vastas Hubert. ,,Ma ei usu 
inimese õnne sisse. Ei ole mina näinud õnne, ei 
näe ka minu poeg — seda enam, tütar. Ja minu 
naine. Ma tean, ma olen meeldiv, kuid... kuid... 
Ühe sõnaga, minu süda ei armasta enam. Ta 
armastas liig ja põles läbi.“ 

Need sõnad tundusid Huberti suus nii külmad 
väsinud, et noor naine, tundes midagi nagu katkes- 
tavalt läbi vajutatud, tasa, hinge pidades, kuid 
kuumalt ohkas. 


Siis aga tundus talle, nagu oleks ikka selle 
külmuses ja väsimuses väike niidike igatsust, väike 
sütenöörike plahvatavad tuld. 


»Aga vast ei ole teie läbipõlenud, ainult on 
katkenud vool, mis teid süütaks. Kui uut voolu...“ 

Naise näos värises puna ja süda pakitses: 
oli väike piinlikus tundest, nagu oleks see näpu- 
näide oma peale. Ka Hubert tundis seda kaljut 
puurivat, uuesti ja uuesti keerlevat lainet ja 
vastas. 


»Ei. Mina olen, kui läbipõlenud elektrilamp, 
mida enam keegi ei osta ega varasta.“ 

nat 249 4 
- Noor naine läks õhetavalt punaseks. Ta tun- 
dis, et Hubert tema mõttest aru sai. 

Ka Hubert oli ebevil. Ta pidi andeks palu- 
ma, kuid ka seda ei võinud — kartis haavata 
prouakest näitamisega, et tema südame saladus 

" salatulukesena põleb, et ta iha on paljastud. 

Sel silmapilgul astus teenija lävele ja tea- 
tas, et laud kaet. 

Kumbki ei tõusnud ega lausunud sõna. 

Proua Lain viivitas, et puna näolt lahkuks, 
kuid kartes, et ta oma viivitlemisega oma puna 
välja annab, punastas veel enam. 

»Vabandage üks silmapilk!“ sõnas ta siis ja 
läks teise tuppa. Seal haaras ta seinalt käterä- 
tiku ja kattis sellega kinni oma õhetava näo. 

Kui näo palavus külma käterätiku sees veidi 
tagasi andis, puudertas ta näo värskelt üle ja 
tuli, pehmet naeratust ette tehes, tagasi saali. 

Hubert istus juba külma, peaaegu trotsitud 
rahuga “ja klõbistas klaveril ühe käega refraini: 
»Das war in Schöneberg im Monat Mai...“ 


»Palun väga!“ sõnas proua Lain lõbusalt. 
milles siiski veidi kuiva tehtavust tundus. 


Nad läksid söögituppa. 
Istusid vastamisi teine teisel pool lauda. 
Nende pilgud puutusid kokku. 


Proua Lainil lõi pähe, tuli meelde kitsikus 
saalis, talle tundus, nagu oleks Hubert teda läbi 
näinud, hakkas häbi, ja silmis läks mustaks. Nägu 
oli tulekahju. 

Hubert sai noore naise õnnetusest, kitsiku-- 
sest aru, tegi ennast toonis nii omaseks, koduseks, 
vennaks, ja küsis asja sumbutades: 

»Vabandage, kas ma mitte millega teie ilu- 
tunnet ei haavanud?“ 

See oli õli tulde. 

»Ta nägi kõik!“ karjus proua Lainis hääl. 

Proua Lain tarretas silmapilguks. Ta tunded 
olid alasti. Alasti võõra meesterahva ees. Ta tõu- 
sis lauast üles ja ruttas teise tuppa, käed silme 
ees, puhkes nutma. 

Hubert jäi istuma. 

Proua Lain langes kummuli diivani nurka, 
surus pea padja sisse ja nuttis. 

Ta nuttis kaua. Nuttis, kuni nõrgaks jäi, kui 
väike laps, ja pea valutama hakkas. 

Siis tuli Hubert. 

Istus tema kõrvale diivanile. 

»Proua, ärge nutke!“ ütles ta rahustavalt, 

See süütas noores naises veel suurema, abi- 
tuma nutuhoo. Nagu palavikus tuikas ta ihu. 

Hubert vaatas ringi. Ta otsis nagu ruumist 
omale nõu. Pilk mööbli peale kainestas teda. Ta 
muutus kalgiks, halastamataks. = Võttis südame 
tunde, et proua Lain on üks paljudest, kellel saa- 
tusest määratud olla ohver, millest mööda ei pääse, 
kui surmast. Ja külm mõistus ütles Hubertile, et 
kui ta siit toast lahkub, siis talle nutja prouakese 
. saatus täitsa ükskõik on. 

»Vabandage,“ sõnas ta. ,,Ma pean paremaks. 
Üra minna.“ 

Proua Lain ei vastanud. 

Hubert võttis tema käe, suudles ja läks ukse 
poole. 

Proua Lain lamas nagu surnu. Tuiked ihus 
täksid palavikumaks. 

Kui Hubert üle läve astus, ei suutnud ta 
ennast enam pidada, kargas istukile ja hüüdis - 

»Hubert !“ 

Hubert pööras ümber. 

Proua Laini käed, mis olnud vist hüüul välja- 
sirutet, lamasid hingetult põlvedel. Pisarad olid 
vedanud üle näo jutid läbi puudri. 

Rahulikuks, = ükskõikseks muutund Huberti) 
kippus naer peale. Ta otsis poosi, et peita nägu. 

Seal sattus ta piik läbi pilukil ukse teisse 
tuppa ja leidis seal pesemiseriista ja selle koha! 
käterätiku. 

Ta läks sinna. See oli magadistuba. 

Prouakese seisukord hakkas talle juba nalja 
tegema. 

— Mis ta küll mõtleb? — käis läbi Huberti 
pea — nähes, et ma siia magadistuppa tulin. 

Ta võttis käterätiku ja kastis selle märjaks. 
Võttis siis käe peale ja läks saali. 

Proua Lain istus lahtiste pimesilmega nagu 
jampsimisest väsind haige, vaates kaugusesse. 

Teda näris nüüd, et ta Huberti eesnimega 
hüüdnud ja nii oma ,,sina“ poolehoidu avaldanud. 

Hubert istus tema kõrvale ja pani käe ta 
õlale. 

Proua Lain istus liikumata. Tapetuna. Ta 
silmad ei nutnud enam, "ainult kaebasid veel nutu 
järele. 

Hubertil kippus süda naerma. Nii määritu oli 
proua Laini ahastav nägu. 

Ta võttis märja käterätiku, vajutas proua- 
kese otsaesisele, ise muigates. 


Kuid muige tardus sealsamas. 

Oli ikka kahju. 

Proua tõstis käed, litsus rätiku silme ette, 
tõusis siis üles ja läks magadistuppa. 

Hubert jäi diivanile edasi istuma. 

Prouakesele magadistuppa järele minna — see 
tõi ainult muige, pani seisukorra üle pead ra- 
putama. 

Hubert istus. 

Läks pool tundi. 

Hubert istus. 

Seisukord oli loll. 

— Millega see lõpeb? 

Talihakkas rumal. Ta läks klaveri ette, lei- 
lis sellelt noodi ,,Mandy“ ja hakkas mängima 

Ei jõudnud veel lõpetada, seat tuli proua 
Lain. 

Ta oli kahvatu, nagu veidi nõrkend. Ka rii- 
ded oli ta vahetanud. Valge kolmnurk dekolteega 
brodöörkleidi asemel kandis ta nüüd lihtsat musta 
siidatlas kleiti, valge triikkraega ja valge musta- 
silmilise slipsuga. 

»Vast vabandate mind!“ sõnas ta juba ra- 
hulikult. , Palun väga ja palun uuesti lauda. Kahju. 
et toit külm juba.“ 

Hubert tõusis üles ja läks sõnalausumata. 

Nad istusid uuesti lauda. 

Jumal teab, mis teie minust küll mõtlete!“ 
naeratas proua Lain. ,,Peate vist küll lollikeseks.“ 

»Mul ei ole selleks mingisugust põhjust. Ma 
arvasin, et mina kuidagi teie ilutunnet rikkusin 
ja tunnen enese praegugi kohmetuna.“ 

»Mitte sugugi. Mitte sugugi!.. Oh, kui mul 
niisugune otsekohesus oleks, kui teil!“ 

Hubert kaabitses lusikaotsaga taldreku äärt 
ja sõnas nagu allatulevalt: 

-»Teie olete naisterahvas, teilt ei või seda nõu- 
da. Otsekohesus nõuab suurt osa soliid ülbust, 
viisakat jämedat ülbust, naisterahvas soliidne, vii- 
sakas ei saa olla ülbe ja ümberpöördult. Mitte 
oma loomu poolest. Orn seitsmeteistkümne aas- 
tane tütarlaps võib õrnasti kõige ropemaid sõnu 
ütelda, ilma et see meie ilutunnet haavaks — 
on ju, pagan võtku, ka kõige ropemad sõnad elu- 
lised faktorid ja terminid ja asjata räägime kaud- 
selt: mõte on ikka otsekohene. Aga meie mo- 
raal, see ei vaatle sõnade käsitusviisi, vaid on 
juba sõnad, kui ained ära jaganud sikkudeks ja 
lammasteks. Ja kuidas hea kasvatus soliid naiste- 
rahval olla ei luba, nii ta olla ei saa.“ 

»Tänan väga, kui teie minu kasvatust heaks 
nimetate,“ sõnas proua Lain. ,,Kuid ma kinnitan 
iga naisterahvas nii soliid kui ta ka on, võib 
ropp olla...“ 

»Ka soliid ropp,“ tähendas Hubert vahele. 

»Ja ka mittesoliid. Ja ülbe otsekohene, kuid 
ainult ühe tingimise juures: kui nad intiimis sugu- 
lased on. Intiim vahekord on nagu mõnesugune 
õnnistus.“ 

»Aga just selle intiimse vahekorra loomiseks 
olekski vaja otsekohesust.“ 

»Tõsi,“ kinnitas proua Lain. 

Hubert rääkis edasi. 


»Ma räägin, kui meesterahvas... Tuleb ette: 
juhusi, et mõni möödaminev naisterahvas nii kan- 
pesti sinu peale mõjub, et ümber pöörad ja teda 

i eti otsas jälgid. Ja sa ihkad teda, ei tea 
isegi, mispärast. Sa ei taha teda naiseks. Ta on 
kui klaas imeviina, mida sa veel maitsnud ei; 
ole, mida sa aga maitsta tahad, sest et see klaas, 
see vein teiste hulgast oma värvi, oma lõhna poo- 
lest sind nii väga veetleb. Sa ei või aga võtta, 
vaid pead ootama, kuni pakutakse. Muidu aga 
ei anta, kui sa viina eest midagi teinud ei ole ja 
ka teha ei saa, sest et ei tea, mis selleks tegema 
peab... Ma näen vastu tulema naisterahvast, ma 
ihkan teda, ainult silmapilku... Ma olen valmis 
maksma summat, mis talle nii paljugi võimaldab - 
aga ei ole keelt, mil seda avaldada, et sind mitte 
ropuks, teotajaks ei nimetada. Ei tule järeldusi, 
ei kaota ta midagi, aga mind teeks ta silma- 
pilguks õnnelikuks... Ei! Vaiki ja kõiki ei jõua 
ju naiseks võtta, ei ole nii pikka elu, et nende ligi 
pääsemiseks aega, sõnu ja kannatust kaota. Kõlb- 
lus on, kui kuri vanaema, kes tütrega ei lase 
»suurte inimeste asjade“ üle rääkida ja tütre ära 
ajab. Kõlblus ei luba küsida kõige tarvilikumat, 
mida üks võõras soliid naisterahvas ilma liigaja 
kulutamata anda võib ja, võib olla, ka koguni 
anda tahab...“ 

Hubert peatas. 

»Naisterahval on niisamuti ja veel hullem,“ 
sõnas proua Lain. 

»Jah,“ vastas Hubert. ,Kuid kui naisterahvas 
esineks, oleks tagajärg teine: meesterahvas oleks 
üllatatud, kohmetaks, kuid veel paar sõna naiste- 
rahva poolt ja meesterahvas on ka nõulik kava- 
ler, kui just naisterahvas ise inetus ei ole. Meeste- 

Nass 17 rahvale annab aga naisterahvas vastuseks ka siis: 
»tui“ kui ta ka heameelega ,,jah“ hüüaks. 
Proua Lain hüüdis teenija ja see tõi teise 
roa. 
»Vaim on küll vahel valmis, aga liha nõder,“ 
tähendas ta siis Hubertile. 


Hubert pidas paremaks vaikida. 

Pärast lõunasööki palus proua Lain Huberti 
midagi mängida. 

Hubert mängis üliõpilaste laulu Leonid Andre- 
jevi ,,Meie elupäevadest“. 

Proua Lain häälitses tasa la-la kaasa. 

»Vast laulame?“ küsis Hubert. 

»Laulame,“ vastas proua Lain ja lasi Huber- 
tile näkku vaates klaveri najale. 

Laul lõppes. 

Siis korrati Vene keeli. 

Selle järele laulsid nad ,,Hamwa »n3ub koporka!“ 

»Oh, kuidas nende laule viisi elada tahaks!“ 
ehkas proua Lain. 

Hubert lõi paar akkordi ja küsis siis: 

»Olete oma mehega õnnetu?“ 

Proua Lain jahmatas. Nägu tuksatas tasa. 

Minu mees on minu mees. Ja mina olen 
tema naine. Meie elu on abielu. Meie ei hõiska ega 
kaeba.“ 


Hubert sai aru, et ta oma taktita küsimusega 
võõra eraellu oli tunginud. 


»Vabandage!“ palus ta aralt. 
»Pole viga,“ vastas proua Lain lihtsalt. 

Hubert võttis paar akkordi ja laulis: 


»Räägi, öö, minu eest! 
Armastan ma seda meest! 

Ei ta minu juure jäe, 

ei mu ümber pane käe!... 
Räägi, öö, minu eest, 

las' ta loeb mu silmadest. 
Räägi öö! 

Räägi öö! 

Ümber meie mässi võõ!...“ 


»Kui ilus viis!“ hüüdis proua Lain. ,,Män- 


aige veel paar korda, et ka minule see viis meelde 
jäeks.“ 

Hubert mängis. 


Nad mängisid kaua. 

Proua Lain palus Huberti ka õhtusöögile 
jääda. 

Hubert jäi. 

Pärast õhtusööki läksid nad tagasi saali. 

Nüüd mängis proua Lain. 

Väljas hakkas pimedaks minema. Aken andis 
veel nõrka valgust nagu udune pilt ekraanilt pi- 
medasse kinno. 

»Ma arvan, et ma lahkuma pean,“ sõnas vii- 
maks Hubert. 

»Mu mehe voodi on vaba, ma paluks teid 
jääda. Teie ei kahetse mitte, kui täna õhtul ,,Rooma 
caffeesse“ ei lähe.“ 

»Teis on emalik tunne inimest määrimise eest 
hoida,“ kiitis Hubert. 

Proua Lain ei lausunud sõna, kumardas peaga 
madalamale ja mängis vastuseks motiivi: 


»Räägi, öö, minu eest!...“ 1 


Oli üle südaöö. 

Proua Lain magas selili, põlv põlve peal ja 
käed väljasirutet üle pea. 

Ta oli täitsa kaine ja rahulik. Üleelatud olid 
kõik lained ja tuuled. 

Huberti käsi oli tema selja all. See tundus 
nüüd nagu ront, kuid proua Lain ei tahtnud Hu- 
berti haavata ja kätt ära võtta kästa. 

Ta vaatas läbi pimeduse laiali ujuvat lae or- 
namenti ja Sõnas: 

»Ka meie, naisterahvad oleme otsekohesed, 
aga meist ei saada otsekohe aru!“ 

Hubert muigas ja laulis: 

»Räägi, öö, minu eest!...“ 

»Kuss!“ keelas proua Lain. ,,Meid kuul- 
dakse.“ 

Hubert vaikis. 

Ootas. 

Viimaks sõnas ta: 

»Ma hakkan minema, muidu kahtlustakse 
vast, kui ma alles hommikul lahkun.“ 

Nüüd ei olnud proua Lainil selle vastu midagi. 

Hubert lahkus. 

Teel mõtles ta: 

»Oh, sa püha otsekohesus! Kui kasulik sa 
vahel oled!“ 

Juba kui Artur ette seob slipsu, paisub ta 
peas musklise auruna kujutluspilv nagu vormitu 
kinoekraan, peegeldes eeldusdraami nagu une- 
nägu. Ta näeb vaimus, kuidas läheb ta proua 
Borni juure, kuidas kõik areneb otsekui niidist 
tõmmatu lumepall, rulliv, kasvav. Painav. 

-«. ta võtab proua Bornil ümbert kinni ... 
kaisutab ... vaotab sohvale ... — ei, uks on 
vaja kinni panna — ... paneb kinni ukse . 
pöörab ümber ... võtab proua Bornil ümbert 
kinni ... vaotab sohvale ... pigistab ... proua 
tornil. on seljas see must atlas kleit... 

Andumussilmapilk vaimus on läbi. = Arturi 
nägu õhetab kujutluskino muljest. Oli hoogav. 

Uuesti. Et enam põnevustada, kaugemalt —... 


ta läheb mööda Kolmnurk-bulvaari ... pöörab 
värava ... koputab ... muige ... suudleb kätt... 
lähevad kõrvuti ... istuvad ... suudleb kätt... 
käsivart ... õla-... rinda ... oh, ta hammus- 
tab ... pikk suudlus huulile ... kirekramp ... 
langevad... 


Artur võtab varna otsast smokingi. Selle 
käsivars on tolmune. Harjab. 

Uuesti algab kinopilt: 

-«. läheb ... naeratavad ... kokkupuude... 
kallistus ... tagandab sohvale. 

Kired Arturis on pingul kui viina eest. 
Minekueelset pilku peegli visates, mõtleb ta: 
— Milline õnnis himumäng on niisugune keel- 
dud armastus!.. noor armastus ... otsiv armas- 
tus... Ihu paisub, jääb kitsaks, lõõmab... See 
on nii hea, kui veetaks magusat meekiudu läbi 
sisikonna. Ja kui siis rahuldus! Nagu peeker jooki 
pärast kauast janu. 

Artur ohkab. Pigemini see oli neelus. 

Kontrastina kerkivad mõned pildid müüda- 
vast armastusest, lakoonilisest andumisest, proo- 
salisest nagu näopesu. Ja aju, kaalub võrdlust 
vii püssirohi lahtisele lauale ja pista põlema. Üks 
pahv ja kustund. 

Aga ... see tulekahju, kus tulekeeled põi- 
mivad kehas tulilaineid!.. 


“ kd 

Proua Borni vabaõhtu ees on nöör. Mees 
kirjutab, et fa asjaga rutem valmis saand ja-juba 
seitsmenda õhtul, s. 0. täna, kodus on. 

Proua Born on pingul ja kardab, et lootuseta. 

Täna on esimene kodune tutvus Arturiga. 
Ja ta tunneb väga hästi neid esimesi külaskäike — 
istumine kahel vis-a-vis toolil, shurnaalide lehit- 
semine laual, palve, et tema, proua Born, midagi 
mängiks... 

Proua Born ohkab. 

— Ta tuleb ju ometi selleks... Kas ta tõesti 
usub, et ma arvan teda niisama külla tulevat?.. 
Meie ju selleks kohtamegi... Mistarvis siis män- 

gida eelmänguna süütat — pärast läheb ikkagi 
otsekohesusele ... ja kõik esialgne sõnadega vai- 
kimine on kui virvendav klaasildus tulipõõsa ja 
suitsu vahel... 
Prouale tuleb meele keegi arglik noormees. 
— Aga vahel jääb ka suudlemata suu... 
See võtab viha. 

Mistarvis see olemismaske?.. Et koguda 
ja pinguta kirge ... tunda eelset õndsust... Aga, 
aga ... mistarvis siis istu, pääkida kohina?... 
Puruks maske! Kirg tõuseb vägevaks kaisutusis, 
rabelemises... See on siis mäng! On jaht, on 
lõbu!.. 

Kõik” nagu etikeeti järele. Artur istuti siia, 
ainult proua Born ei isiu. Kardaäb flirdi schablooni. 

»Vast mängite midagi?“ 

Vaja on koguda kirge, tunneb Artur. 

Proua süda ohkab, kuid istub klaveri ette 
ja mängib. 

Arturile see tükk ei meeldi. Tõusnud kirg 
kipub sumbuma. 

Ta leiab kirjutuslaual mõned vanad numbrid 
prantsuskeelset raamat-ajakirja , Je sais tout“ ja 
hakkab neid lehitsema. 

Proua heidab pilgu üle õla tagasi. 

— Lootuseta! Neid pilte ei vaata läbi ta 
mitmel tunnil. 


Käed kobavad tundmusetalt. 

— Aga ta tuli ometi selleks... Mis tal muidu 
asja... Ta ei leia teed... 

Klaver röögatab ja vaikib. 

Proua Born astub Arturi ette ja sõnab, sõnade 
kuumust kurku jättes: 

»Artur! Te teate, ma olen naine ja selle- 
pärast siis ... tunnen elu..." 

Artur vaatab pärani silmil otsa. Ta ei saa 
nagu aru, silmad ei näe. 

»Me peame ruttu tegema, minu mees tuleb 
õhtu koju.“ 

Artur jahmab. Nagu märg rätik oleks pai- 
satud ta õhetavasse näkku. 

— Püssirohi lahtisele lauale ja tuli külge... 
Pahv ja kustund. 

Artur tõuseb üles ja vabandab tülitamise pä- 
rast, 

Proua Bornil ei ole sõnu. 

— Haavasin? — mõtleb. 


Artur on juba uulitsal. Ja läheb pea norus 
Näha, tusane. 

Proua Born neelab alla suhu kogunud kibeda 
sülje, * 


